	
	МИНИСТЕРСТВО НА ВЪТРЕШНИТЕ РАБОТИ
ОБЛАСТНА ДИРЕКЦИЯ НА МВР – БЛАГОЕВГРАД 

2700, гр. Благоевград, ул. „Владо Черноземски” № 3


ОБЯВА

№ 244р-28549/02.10.2026 г.

Областна дирекция на МВР – Благоевград, обявява процедура за избор на кандидати за заемане на една вакантна длъжност за лице, работещо по трудово правоотношение (ЛРТП), както следва:
І. ВАКАНТНА ДЛЪЖНОСТ:
1. За длъжност, отпусната за неопределено време:

- СИСТЕМЕН ОПЕРАТОР (ПП) в група „Охранителна полиция“ към Районно управление – Банско при ОДМВР – Благоевград – 1 вакантна длъжност.
IІ. ОБЩИ ИЗИСКВАНИЯ КЪМ КАНДИДАТИТЕ:

- да притежават българско гражданство;
- да не са осъждани за умишлено престъпление от общ характер, независимо от реабилитацията, или не са освободени от наказателна отговорност за извършено умишлено престъпление от общ характер с налагане на административно наказание по чл. 78а от Наказателния кодекс;
- да не са привлечени като обвиняеми или не са подсъдими за умишлено престъпление от общ характер.
III. СПЕЦИФИЧНИ ИЗИСКВАНИЯ КЪМ КАНДИДАТИТЕ:

- минимална образователно-квалификационна степен – средно образование; 

- минимален професионален стаж – не се изисква;
IV. ОСНОВНИ ДЛЪЖНОСТНИ ПРАВА И ЗАДЪЛЖЕНИЯ: 
Извършва пряка изпълнителска дейност, съобразно функциите и задачите на звеното;

Строго спазва правилата за достъп до системите и технологичната дисциплина;

Получава, проверява, обработва и въвежда данни от входящите документи в АИС, съгласно утвърдения технологичен ред ; 

Изготвя отчети, оперативни и тематични справки от АИС съгласно утвърдения технологичен ред; 

Предава и приема пощата по опис, като следи за спазването на изискванията на деловодната дейност;

Следи за правилното функциониране и за изправността на техническите средства, с които работи;

Осигурява защита на  класифицираната информация при  организацията на документооборота, като спазва изискванията на ЗЗКИ  и правилника за неговото прилагане;

Работи за повишаване на професионалната си квалификация; 

Да се явява на работа в състояние, което позволява да изпълнява служебните си задължения.

Да спазва правилата за безопасни и здравословни условия на труд, съгласно проведените инструктажи.

Да спазва трудовата дисциплина, установения ред и изискванията на нормативните актове по безопасността, хигиената на труда и противопожарната охрана.

Да носи отговорност за собствената си безопасност, както и за тази на лицата, които могат да пострадат от неговите действия или бездействия.

Да спазва техническите и технологичните правила.

Да работи само с изправни съоръжения, машини, уредби, апарати, инструменти и др. При констатиране на неизправност да сигнализира на прекия ръководител.

Да не извършва несвойствена работа без разрешение на прекия ръководител, която може да доведе до злополука.

Задължително да използва по предназначение личните предпазни средства.

Задължително подлежи на профилактичен медицински преглед, осигурен от работодателя.

Изпълнява и други задачи, възлагани от служебното ръководство в рамките на предоставените му правомощия;

Да познава ЗМВР и ЗДвП и правилниците за тяхното прилагане;
Да познава ЗЗКИ, нормативната уредба на звената на пътната полиция, основната структура, дейност и функции на органите на полицията, като цяло.

Да познава основно изискванията на нормативните документи, регламентиращи деловодната дейност, правилата и изискванията за работа с явни документи;

Умения за водене и оформяне на отчетните документи в регистратурата /регистри, тетрадки за движение на материалите,описи, пакети с материали съдържащи класифицирана информация и др.;
Да знае правилата и условията на експлоатация и обслужване на техническите средства, с които работи;

Да притежава умения за работа с компютърна техника и периферия, организационна и размножителна техника и др.

Да познава основните програмни продукти за текстообработка, експлоатационната документация, организацията и технологията на работа на АИС, с които работи.
V. ЗАПЛАТА ЗА ДЛЪЖНОСТ:

Граници (от-до) на заплатите, определени за длъжността – от 704,36 € до 882,60 €, съгласно Наредба № 8131з-919/13.07.2017 г. за размера на основните месечни възнаграждения на държавните служители по чл. 142, ал. 1, т. 1 и ал. 3 от Закона за министерството на вътрешните работи и размера на началните и максималните заплати за длъжност на лицата, работещи по трудово правоотношение. Върху заплатата за длъжност се начислява и добавка за работа в МВР в размер на 5 %, с което се формира основната заплата.

VI. НЕОБХОДИМИ ДОКУМЕНТИ И СРОК ЗА ПОДАВАНЕ:

Кандидатите да подадат в 10 (десет) дневен срок, считано от деня следващ датата на публикуване на обявата в електронната страница на ОДМВР – Благоевград, следните документи:

1. Заявление до Директора на ОДМВР – Благоевград (по образец);

2. Нотариално заверено копие на диплома за завършено в Република България средно образование, ако не е вписана в регистъра по чл. 141, ал. 3 от Закона за предучилищното и училищното образование. При издадена диплома за завършено средно образование от чуждестранно учебно заведение – нотариално заверено копие на удостоверение за признато образование; кандидатите имат задължение да извършват проверка в регистрите за наличието на регистрация на дипломата;

3. Копие на удостоверяващ документ за компютърна грамотност;
4. Автобиография – подробна и собственоръчно написана, задължително с ЕГН на близки по първа линия;

5. Анкетна карта (по образец)
6. Удостоверяващи документи, че кандидата не е привлечен като обвиняем или подсъдим за умишлено престъпление от общ характер (от окръжна и районна прокуратура).

7. Декларация по чл. 4, ал. 1, т. 2 от Закона за защита на личните данни (по образец);
8. Декларация за гражданство (по образец);
9. Ксерокопие на трудова или осигурителна книжка.
10. Медицинско свидетелство от личен лекар за работа в МВР;

11. Медицинска бележка от психодиспансер;
12. Други документи (свидетелства, удостоверения, сертификати), съобразно обявените изисквания.
Приемът на документи ще се извършва в сектор „Човешки ресурси и правно обслужване“ при ОДМВР – Благоевград, адрес – гр. Благоевград, ул. „Владо Черноземски” № 3, телефони за информация: 073867444; 073867468; 073867283.
ВПД ДИРЕКТОР,
СТАРШИ КОМИСАР: 

(п)




Красимир Кацаров
